Linux in Romania > Istoria Internet

Relatari din perioada de inceput a Internet-ului in Romania. ------------------------------------------------------------ Alexandru Rotaru Ce stim si ce nu stim? ---------------------- Am sa va relatez in cele ce urmeaza citeva intimplari de pe la inceputurile Internet-ului din Romania, adica cam de prin anii 1992-1996, asa cum printr-un anumit concurs de imprejurari le-am trait ca experienta directa. Inceputurile au fost dominate de foarte mult entuziasm, de personaje cu o determinare iesita din comun, de configuratii mai deosebite ale nodurilor de acces la Internet (de exemplu UUCP), cu servere de servicii exotice (cum ar fi NextStep) si multe versiuni de Unix (printre care FreeBSD si Linux erau cele mai des folosite). Voluntarii care stateau pe gratis pina noaptea tirziu pentru a pune la punct primele noduri se selectau in special dintre studentii si elevii care intrasera in contact cu fenomenul Unix. Initiatorii nodurilor si chiar primele firme prezente ca furnizori Internet pe piata, erau cu totii marcati de mindria si infrigurarea marilor inceputuri. Ceea ce stiu despre acele zile, este ceea ce imi amintesc si le prezint aici ca experienta traita. Ceea ce nu stiu, sau poate am uitat, las pe altii sa completeze. Consider ca mai multa lume care a avut tangenta cu ce s-a intimplat atunci poate aduce completari la ce am scris aici, astfel incit toate acestea sa poata fi consemnate intr-o istorie a Internet-ului din Romania, realizata altfel decit prin canoanele clasice ale datelor si cifrelor exacte. Anul primelor evenimente: 1992. ------------------------------- In anul 1992 s-a infiintat in Romania GURU: Asociata Romana a Utilizatorilor de Unix. La acest capitol am fost cu cel putin un an inaintea tarilor vecine, datorita comunitatii specialistilor Unix din Romania formati inca din 1986-1887. Astfel multe din intimplarile care au urmat infiintarii propriu-zise a asociatiei GURU au condus in fapt la evolutia domeniului, inclusiv a Internet-ului ca inceput in Romania. Cei care au initiat GURU erau dintre cei care utlizasera Unix-ul inainte de 1989, prin formele lui incipiente in Romania: AT&T Unix pe Coral 4030 , sistemul U, devoltat integral in Romania pe M216 sau alte versiuni de tip SCO / Xenix aparute in putinele locuri unde asa ceva putea sa apara (ITC, Fabrica de Calculatoare, ICI, IIRUC). Conferinta OpenSystems organizata de EurOpen (Utrecht, octombrie 1992) ---------------------------------------------------------------------- Imediat dupa infiintarea asociatiei, am fost ales presedinte GURU. In aceasta noua postura am calatorit in toamna anului 1992 la Utrecht, la prima conferinta Internationala Open Systems la care Romania era prezenta. Aici printre organizatori se numarau grupurile de Unix nationale din Europa si cele doua grupuri reprezentative din Statele Unite: Usenix si Uniforum. Toate firmele care aveau tangenta cu domeniul, incepind cu IBM si terminind cu Oracle erau invitate, sa-si prezinte ultimele tehnologii cat si pozitia lor in raport cu Unix-ul si fenomenul Open Systems. Doua dintre standuri erau seminifacative: Standul Usenix si Standul EurOpen (asociatia Europeana a Grupurilor de Unix). EurOpen era inregistrata ca persoana juridica in Anglia si crease cu citiva ani in urma o retea: EUnet, pentru propriile ei necesitati. Atunci am aflat cum s-a nascut EUnet in Europa inca din 1982 ca o retea IP multinationala. Mai toate serverele EUnet erau localizate in universitati din Europa, liniile de comunicatii erau platite de comunitatea academica iar administrarea serviciilor era realizata de catre grupurile de Unix. Practic in fiecare zi administrarea backbone-ului EUnet, cu centrul stelei in Amsterdam, era preluata pe rind din fiecare tara. In plus majoritatea configuratiilor de pe rutere erau intretinute de voluntari. EUnet era la acel moment singura retea din Europa, replica a retelei UUnet din Statele Unite. UUnet si EUnet au avut o istorie de start-up comuna, fiecare insa pe alt continent. O a 2-a retea traditionala in Europa era EARN (European Academic Research Network), implementata tot la inceputul anilor 80 dupa modelui retelei BitNet din SUA. Din punctul de vedere al Romaniei, EUnet nu era prezent in tara si doar ICI era in negocieri pentru semnarea unui acord cu EARN. La sfirsitul anului 1992 s-a instalat de altfel la ICI prima legatura on-line TCP/IP, la 9.6Kbps cu Universitatea din Viena, folosind atat protocoalele admise de EARN cit si TCP/IP-ul (dl Eugen Staicut). In perioada conferintei Open Systems (octombrie 1992) in Romania nu existau decit o conexiune dial-up UUCP cu Institutul Politehnic din Darmsdadt, gestionata de Dl Nini Popovici la Facultatea de Calculatoare Bucuresti, printr-un server Unix primit ca donatie, si alte legaturi sporadice internationale tot dial-up, de exemplu in Timisoara (prof Ioan Jurca prin Universitatea din Amsterdam). Aparitia companiei EUnet BV in 1992. ------------------------------------- In a 3-a zi a conferintei OpenSystems la Utrecht am fost invitat, ca reprezentant GURU, intr-o sala unde avea sa se desfasoare unul dintre cele mai interesante momente din evolutia retelelor in Europa. Inca de la primele momente la sedinta s-a recunoscut ca in urma cresterilor masive de trafic in ultimul an in Europa de Vest (1991-1992), facturile liniilor intre nodurile EUnet devenisera extrem de mari. Ca atare ele nu mai puteau fi sustinute prin EurOpen. Atunci a aparut in mod natural idea transformarii EUnet intr-o retea comerciala, lucru care trebuia validat prin vot de membrii EurOpen. Discutiile au fost extrem de tensionate si dominate in special de lupta intre idealismul fara frontiere al asociatiilor de Unix si pragmatismul realitatii economice din acel moment, marcat de incapacitatea platii facturilor. Board-ul EurOpen dupa lungi discutii a decis ca EurOpen sa ramina actionar in proportie de 20% in EUnet. EUnet urma sa se inregistreze sub denumirea EUnet BV ca firma in Amsterdam, avind un statut elastic care permitea inregistrarea tuturor celoralte noduri din Europa ca persoane juridice independente, dar facind parte dintr-o aceeasi structura cu EUnet BV. Pentru ca America era considerata cu 10 ani inaintea Europei in domeniul comercializarii infrastructurilor de tip backbone IP, primul presedinte al firmei EUnet BV a fost propus un american: Glenn Kowak. Dupa asta a urmat votul in EurOpen cit si splitarea "idealistilor" din grupurile de Unix in doua categorii: cei care urmau sa intre in lumea comerciala (adica sa infiinteze branch-uri ale EUnet-ului din diverse tari) si ceilalti care au decis sa ramina in asociatiile de Unix ca membrii EurOpen si sa militeze pentru Unix si Free Software prin conferinte, publicatii, cursuri in universitati si diverse alte forme de manifestare publica. Deoarece noua noastra asociatie GURU nu avea inca statut de membru, nu am avut voie atunci sa votam. In schimb ni s-a cerut parerea daca firma Adcon Telemetry SRL din Romania, o sucurusala a firmei Adcon Telemetry din Viena, poate sa deschida sau nu nodul EUnet Romania. Liviu Ionescu, cel care a infiintat EUnet Romania, fiind membru GURU si totodata stiind ca acesta este un sustinator fara rezerve a sectorului privat, chiar daca lucrase inainte de 1989 la ITC, noi am spus in board-ul EurOpen; "DA, treaba asta o sa functioneze!". GURU a garantat in acest fel fata de EurOpen ca nodul EUnet in Romania poate functiona ca o companie privata, independenta. Am intarit faptul ca firma va incerca sa supravietuiasca ca operator comercial ISP in tara, chiar daca la acel moment nu aveam in tara o legislatie adecvata pentru asemenea servicii. In plus, noi cei de la GURU am confirmat ca vom fi intodeauna sprijiniti de noua firma ca sa accesam Internet-ul, pentru comunicatiile proprii cu EurOpen. Urmarea a venit la citeva saptamini. Astfel la inceputul lui 1993 a aparut EUnet Romania SRL, un punct de acces la Internet conectat prin dial-up pe UUCP la nodul EUnet Viena. Ulterior, la scurt timp, tot in 1993 conexiunea s-a mutat prin dial-up la Amsterdam apoi on-line prin Transpac la EUnet Franta in Paris, folodind un circuit on-line X25 la numai 64Kbps. Free Software for Romania ------------------------- In toamna anului 1992 si inceputul lui 1993, deci in primul an de viata al Linux-ului, un numar mare de romani din emigratie au infiintat miscarea "Free Software for Romania", condusa de Dl Marius Hancu de la Universitatea din Montreal, cu scopul declarat de a introduce tehnologie noua sub forma de documentatii si free software in scolile si universitatile din Romania. Actiunea avea ca scop eliminarea unui decalaj tehnologic, in special in ceea ce priveste evolutia sistemelor de operare si a pachetelor de aplicatii moderne, in perioada in care Romania a fost un sistem inchis d.p.v informational. GURU a fost cooptata drept garant al acestei actiuni in Romania, toata corespondenta fiind prin Internet, asa cum putea el fi folosit in Romania la acea data. Urmarile acestei initiative au fost uriase, tinind cont de exemplu ca in vara anului 1994 aveam deja circa 100 sisteme Linux functionale si inregistrate in tara. Toate aceste sisteme, documentatii si in general tot fondul de oameni angrenati in Free Software for Romania au facut ca Internetul sa fie posibil la acel moment si in tara. Anthony Rutkowski si Internet Society ------------------------------------- Sa ne reintoarcem in 1993. Cu surprindere in primavara lui 1993 am aflat ca un grup de 4-5 specialisti de la firma Logic Telecom vor participa la un curs in Reston Virginia, la firma Sprint International, pentru deschiderea in tara a unui operator de transport prin pachete comutate, numit initial Logic Sprint. Deoarece de multa vreme, inca din 1992, cautam sa sprijinim intiativele pentru a identifica o resursa de Internet prin satelit pentru conectarea Universitatii Politehnica Bucuresti, intrasem in legatura pe email, cu mai multi operatori IP din Europa, in special bazati pe antene de satelit, fara insa a fi gasita o solutie satisfacatoare. In acel moment aveam nevoie de contacte la nivelul conducerii Internet Society, pentru a fi sfatuiti cit mai bine cum sa procedam. Anthony Rutkovski era atat vicepresedintele Sprint International cat si Executive Director la Internet Society, deci exact omul pe care il cautam. Conexiunea cu Tony a fost posibila cu sprijinul lui Adrian Pasculescu, fost coleg de facultate si participant din echipa Logic Telecom la cursurile tinute de Sprint la Reston in Virginia. Inca de la primele email-uri, in toamna anului 1993, Tony mi-a cerut sa compun un text pentru publicatia Internet Society News, in care, ca reprezentant al unei asociatii independente din Romania (GURU), sa descriu pentru Internet Society starea de fapt a primilor operatori Internet din tara si situatia grupurilor de news si a listelor de discutii de pe Internet in care era implicata la acel moment comunitatea romaneasca din tara si din strainatate. Astfel a aparut primul articol scris vreodata despre Internet-ul din Romania la Internet Society News, vol 3, no 1 din 1994. Ca si in ziua de azi, articolul a stirnit comentarii si intrebari multiple din partea primilor operatori, aflati in stare de dezvoltare incipienta. Si asta in special datorita faptului ca la acele momente de inceput orice evolutie (de exemplu de la dial-up la on-line) era un lucru extrem de important pentru fiecare furnizor de servicii luat in parte. Articolul nostru aparind putin mai tirziu (la 3 luni dupa ce a fost scris) unii dintre operatori au gasit ca starea lor prezentata acolo suferise schimbari chiar si in acele 3 luni, schimbari nementionate in articol. Ma inteb cum ar reactiona acum furnizorii Internet, in conditiile de concurenta din ziua de azi, la o descriere comaparativa exacta a posibilitatilor lor tehnice, aparuta in presa internationala? Au aparut in textul pe care il atasez la sfirsit in lb. engleza, toti cei care pornisera activitatea in 1993 (incepind cu EUnet, EARM, ROMPAC, Logic Telecom, Politehnica si terminind cu fundatia SOROS) cit si partenerii internationali ai fiecaruia. Conferintele ROSE'93, reteaua scolilor si reteaua fundatiei SOROS ----------------------------------------------------------------- Dupa asta, spre toamna anului 1993, am considerat la nivelul board-ului GURU, ca este bine sa initiem un lant de conferinte cu participare internaltionala numite ROSE (Romanian Open Systems Event), care sa aduca in fata publicului din Romania (in special elevi si studenti) citeva dintre numele de marca din IT. Si pentru ca am vrut sa incepem acest lucru in alt loc decit din Bucuresti, am organizat ROSE'93 la Cluj. In acea vreme existau greutati logistice imense privind obtinerea unor bani in valuta din banca pentru a-i folosi la plata transportului dus-intors pentru un invitat strain la conferinta. Acest lucru m-a facut sa ma adresez personal intr-o buna zi fundatiei SOROS pentru a-mi imprumuta o suma de bani in dolari pentru biletul de avion al unui invitat din Statele Unite. Surprinzator, cei de la SOROS ne-au imprumutat pe loc cu suma necesara si asa a fost posibil ca primul membru Usenix, dl Jeff Haemer, unul dintre proiectantii sistemului AIX, sa vina la ROSE'93 la Cluj. Dupa conferinta ROSE'93 a intervenit din nou jocul intimplarilor. Atunci cind am restituit banii la Fundatia Soros, prin intermediul D-lui Sandu Micolai, pe atunci coordonator al programului de dotare cu calculatoarea a scolilor din Romania, m-am cunoscut cu Jonathan Peizer, adjunctul lui George Soros de la New York si coordonator al acestui program al fundatiei in toata lumea. Jonathan ne-a intrebat direct ce sa faca ei ca acele donatii de calculatoare de la scolile din Romania sa fie folosite pentru comunicare. I-am raspuns instantaneu: "Conectati-le!". "Bine dar cum?" Iar noi am raspuns: "Folosind Linux-ul, cel mai potrivit sistem de operare pentru asa ceva, si cele 4 sedii ale fundatiei SOROS (din Bucuresti, Timisoara, Cluj si Iasi) pentru conectivitate internationala". Totusi Jonathan, pe jumatate convins, ne-a mai pus o intebare: "Cine-i va invata pe cei din scoli sa minuiasca Linux-ul? dar Internet-ul pentru comunicare?" Raspunsul a fost la fel de clar: "Noi cei de la GURU ca voluntari in taberele organizate de fundatie". Prin discutia de mai sus si prin cele ce au urmat, practic s-a pus la punct atat planul din 1994 de dotare a scolilor cu servere Linux, dar si primul program de tranining Linux. Ca urmare a acestor cerinte, a aparut reteaua fundatiei SOROS, cu cele 4 noduri, dedicata initial, in primii doi ani, exclusiv scolilor din Romania. Conectari pe satelit la Internet prin Intercomp SRL si Taide ------------------------------------------------------------ Primii furnizori comerciali de Internet au reusit sa vina in Romania la fundatia SOROS, cu oferte de conectare prin satelit. Astfel imi amintesc in amanunt demonstratiile practice si negocierile purtate cu firma Intercomp SRL, condusa la acea vreme de dl. Gheorghe Rusu si prof. Trandafir Moisa privind o solutie VSAT la fundatia SOROS, cu rutare prin hubul de satelit al firmei BankNEt din Budapesta si iesire internationala prin operatorul Pipex UK, la viteza de 19.2Kbps. Era prima sau a 2-a aplicatie a firmei Intercomp de conectare pe satelit la Internet prin tehmologie VSAT. Aceasta conexiune a functionat cel putin un an (pina la inceputul anului 1995) cind o alta mare firma se lansa, implementind conexiuni Internet pe satelit in mai multe locatii ale fundatiei SOROS din Europa Centrala si de Eest: TAIDE Networks din Norvegia. Aceasta folosea antene de satelit in tehnologie SCPC, iar contractul s-a incheiat odata cu transformarea retelei fundatiei SOROS in firma DNT. In paralel cu toate acestea au aparut primele incercari timide de a se concepe o retea de date pe cablu TV, la firma Kappa Servexim SRL, la inceputul anului 1995. Aceasta idee a plecat atat de la Ovidiu Crisan, patronul firmei, cit si de la citiva Linux-isti convisi, trecuti atat prin focul fundatiei SOROS cit si prin conferintele GURU, dintre care il mentionez aici pe Sebastian Taralunga. Aceasta idee a condus de altfel la mari dispute intre actionarii de atunci ai firmei Kappa, unii dintre ei mai conservatori fiind contra acestor idei foarte curajoase pentru anul 1995. Conferintele ROSE si PC-NET-ul ------------------------------ Conferintele ROSE tinute de GURU in 1994 si 1995 au adus un numar tot mai mare de participanti, avind capete de afis nume sonore in IT-ul international printre care: Linus Torvalds, inventatorul Linux-ului, Richard Stallman, initiatorul fenomenului Open Source si fondatorul lui Free Software Foundation, Phil Zimmerman, parintele PGP-ului, Esther Dyson, o personalitate de marca in istoria Internet-ului, Glenn Kowak presedintele retelei EUnet Europe si multi altii. Pe masura ce conferintele au luat amploare si participarea internationala a crescut la nivele tot mai ridicate, au avut loc doua fenomene ca un efect imediat a) conferintele nu s-au mai putut tine decit in Palatul Copiilor din Bucuresti, unde echipa de suport logistic ROSE, condusa de Mihai Batrineanu ne putea oferi un sprijin deosebit. Aceasta echipa era formata mai ales din entuziastii cercurilor de informatica de la Palatul Copiilor si din membrii lotului international de informatica pregatit de prof. Stelian Niculescu. b) a fost tot mai mult nevoie de Internet on-line, astfel incit in 1994, la ROSE'94, chiar daca Internet-ul era asigurat doar prin dial-up, ne-am propus sa remediem aceata situatie. In anul 1994, impreuna cu Palatul Copiilor din Bucuresti am solicitat o linie inchiriata care sa conecteze on-line Palatul cu sediul ICI, unde se afla backbone-ul retelei de cercetare din Romania. Linia a sosit abia in primavara anului 1995, dar intre timp s-au mai intimplat niste acumulari logistice. In Palatul Copiilor se mutasera doua sali de training de la Fundatia Soros cit si citeva echipamente de telecomunicatii pentru deservirea pe dial-up a elevilor de la cercurile de informatica. Evident acest nod incipient de telecomunicatii pentru elevi a capatat si un nume: PC-Net, dupa care pina la inceperea lui ROSE'95 a acordat gratuit mii de conturi uucp elevilor dar si altor persoane private. Asadar primul stand PC-Net a fost organizat la ROSE'95, iar primii administratori ai acetei retele au provenit tot de la GURU, acestia fiind: Dragos Danetti, Daniel Dumitriu si in special Razvan Stanescu (Pappy). Acestia impreuna cu citiva tineri din lotul international de informatica au inceput sa conceapa prin discutii informale arhitectura viitorului nod PC-Net. Ulterior sub presiunea celorlalti operatori comerciali, dar si prin evolutia fireasca a evenimentelor PC-NET s-a transformat intr-un operator comercial in 1996, mutindu-si sediul in 1996 din Palatul Copiilor in Bulevardul Unirii, unde a inceput conturarea viitorului operator PC-Net. Anul 1994 --------- Un moment deosebit de important, cel putin ca pozitionare a Romaniei in peisajul Internet l-a reprezentat congresul mondial Internet de la Praga in 1994. Aici prin sponsorizarea fundatiei SOROS, am putut participa si noi cei de la GURU. S-au creat in acel moment relatii directe cu principalele nuclee de dezvoltare ale backbone-urilor Internet din aceasta zona a lumii, iar eu personal m-am cunoscut cu personaje de legenda cum ar fi Vinton Cerf, unul dintre co-autorii TCP/IP-ului sau John Quarterman, un binecunoscut statistician al Intertnet-ului, cu multiple contributii in descrierea fenomenleor de evolutie ale Internetului pe plan mondial. La sfirsit atasez citeva impresii ale lui John Quarterman din 1995, scrise in timpul conferintei ROSE'95, despre comunicatea Unix din Romania dar si despre telecomunicatii sau despre cum eram noi romanii vazuti la acea vreme. Au existat insa si alte fenomene interesante in anul 1994. IIRUC-SA, unde eram angajat in toata aceasta perioada, era recunoscuta ca o firma cu multe locatii distribuite pe teritoriul Romaniei si ca atare cu probleme mari de comunicatie in cadrul sistemului informatic intern. Acest lucru, cat si o intelegere a sistemului de telecomunicatii prin dial-up RELCOM construit in Rusia in 1992-1993, au condus la aparitia primei mari retele de intreprindere pe dial-up, conectata la Internet si denumita: reteaua RoLink. Aceasta avea sa se transforme mult mai tirziu in 1997, in operatorul comercial: IIRUC-RoLink, cind reteaua a fost trecuta in regim on-line. Aparitia DNT ------------ In anul 1996 majoritatea retelelor care operau Internet in Romania erau comerciale, cu exceptia RNC-ului si a retelei ROEDUNET. EUnet, Intercomp si PC-net, pe de o parte, ca firme strict de Internet (ISP) si ROMPAC alaturi de Logic Telecom, ca operatori de retele publice de transport de date bazate pe pachete comutate, ofereau toate servicii comerciale, pe o piata in formare. Primii operatori de satelit aparusera deja: Taide pe partea de antene SCPC si Digicom SA pe domeniul antenelor VSAT pentru intraneturi bancare. Un singur operator Internet pe satelit romanesc, in regim VSAT, exista la acel moment: Intercomp SRL. Iar ca operator VSAT si apoi SCPC, Adisam Telecom era de abia in formare. Toate aceste motive au condus la cresterea presiunii comerciale pentru reglementarea pietei de Internet. Astfel cea mai mare presiune s-a exercitat de catre operatorii de mai sus asupra fundatiei SOROS, care incepuse prin cele 4 noduri din Bucuresti si din tara sa conecteze la Internet gratuit firme Acest lucru cit si nevoia de a se concura corect pe piata, au condus la o presiune uriasa, culminind cu o conferinta de presa a tuturor furnizorilor Internet in 1996, in cadrul mesei rotunde de la ROSE'96. In urma acestei dezbateri, George Soros aflind detaliile, prin Jonathan Peizer care a fost prezent la dezbatere, s-a decis sa infiinteze firma DNT in Romania, avind ca actionar Open Society Institute de la New York. In acest fel fundatia SOROS devenea la sfirsitul anului 1996 un client al retelei dezvoltate in anii anteriori tot de ea pentru scoli. Singurii care au ramas cu statut de gratuitate la DNT inca de la constituire au fost scolile pentru care aceasta retea de altfel fusese creata intial. Finalul inceputului ------------------- Am sa ma opresc aici referitor la ceea ce stiu eu despre inceputrile Internet-ului in Romania. S-ar putea completa destul si despre perioadele care au urmat: 1997-1999, consolidarea ISP-urilor, 2000-2001 capitalizarea ISP-urilor si extinderea de piata iar in 2002-2003, lupta pentru impunere pe piata in curs de liberalizare. Cum insa toate acestea depasesc cu mult cadrul inceputurilor, ma rezum la cele prezentate.